Diari Oficial de la Generalitat Valenciana


Sumari del DOGV 4247, del 13-05-2002 (2002/4893)

ORDE de 15 d'abril de 2002, de la Conselleria d'Agricultura, Pesca i Alimentació, per la qual es modifica l'Orde de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries i s'estableixen els imports globals màxims en l'any 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4893


Data del document
:   15-04-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * agrupació de productors agraris
    * organització de les professions
    * ajuda pública

ORDE de 15 d'abril de 2002, de la Conselleria d'Agricultura, Pesca i Alimentació, per la qual es modifica l'Orde de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries i s'estableixen els imports globals màxims en l'any 2002. [2002/F4893]
  
Per mitjà de l'Ordre de 27 de març de 1996, de la Conselleria d'Agricultura i Medi Ambient, es va regular la concessió d'ajudes a les organitzacions professionals agràries.
  
En els pressupostos de la Generalitat Valenciana per a 2002, en el programa 711.10, Direcció i Serveis Generals de la Secció 12, Conselleria d'Agricultura, Pesca i Alimentació, s'inclou la línia de codi D46116084, «Ajudes a l'adquisició, construcció i rehabilitació», amb la finalitat de donar suport a les organitzacions professionals agràries per a l'adquisició, construcció i rehabilitació d'immobles de caràcter representatiu i de prestació de serveis agraris, de caràcter genèric, a regular per mitjà d'ordre.
  
Aquestes ajudes no estan previstes en l'Ordre de 27 de març de 1996 i, per tant, s'ha considerat la introducció de la regulació d'aquestes ajudes mitjançant la modificació de l'ordre indicada.
  
Per tot això,
  
ORDENE
  
Article 1. Objecte
  
Es modifica l'Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries, en els termes següents:
  
Se'n modifica l'article 5, el text del qual se substitueix pel següent:
  
«Se subvencionaran les adquisicions de béns mobles que tinguen caràcter inventariable i els immobles destinats a l'ús com a oficines de representació, com també la devolució ajornada de capitals corresponent al pagament de préstec hipotecari. La subvenció serà fins del 80%.
  
La construcció o rehabilitació d'immobles propis destinats a l'ús com a oficines de l'organització, inclosa la devolució de capitals corresponents al pagament de préstec per a la realització de les obres. La subvenció serà fins del 80%.
  
El beneficiari haurà de mantenir la propietat de l'immoble un mínim de 10 anys sense modificació o canvi de la finalitat, i haurà de reintegrar les ajudes rebudes en cas d'incompliment.
  
En cap cas l'import de les ajudes en diversos exercicis per l'adquisició, construcció o rehabilitació d'un immoble podrà superar el 60% del seu preu d'adquisició o cost total de la realització de les obres.»
  
Es modifica l'apartat 7 de l'article 7, el text del qual se substitueix pel següent:
  
«7. Per a les ajudes a l'adquisició de béns mobles i immobles es presentaran els comprovants dels pagaments realitzats (factures i comprovants de pagament) en l'exercici, com també l'escriptura de compravenda i, en cas de pagament de préstec hipotecari, un certificat de l'entitat financera de les quantitats pagades en concepte d'amortització de capital en l'exercici en curs, i també l'escriptura del préstec degudament inscrita en el registre de la propietat, en el cas dels béns immobles.
  
Per a les ajudes per a la construcció o rehabilitació de béns immobles es presentarà el projecte tècnic de les obres a realitzar, que podrà suplir-se per un document que definisca suficientment les obres quan el pressupost d'execució siga inferior a 120.202,42 euros, sobre el qual emetrà un informe l'Oficina Supervisora de Projectes de la Conselleria d'Agricultura, Pesca i Alimentació. Per a la realització dels pagaments es presentaran factures i comprovants de pagament i certificat de l'obra executada subscrit per un tècnic competent.»
  
Article 2. Dotació pressupostària
  
Les subvencions regulades en l'Ordre de 27 de març de 1966, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, inclosa la modificació que s'estableix en aquesta ordre, per a l'exercici de 2002, s'atorgaran a càrrec del programa 711.10, de Direcció i Serveis Generals, del pressupost de despeses de la Generalitat Valenciana, el codi línia T0196000 amb un crèdit de 600.000 euros, el codi línia T0204000 amb un crèdit de 180.000 euros, i el codi línia T4702000 amb un crèdit de 445.000 euros.
  
Article 3. Sol·licituds
  
Les organitzacions professionals agràries que en l'exercici hagen presentat sol·licitud d'ajuda a l'empara de l'Ordre de 27 de març de 1996, amb anterioritat a la publicació d'aquesta ordre, podran presentar propostes complementàries d'acomodació en el termini de 30 dies naturals des de la publicació d'aquesta.
  
DISPOSICIONS FINALS
  
Primera
  
S'autoritza la Secretaria General perquè dicte les resolucions que considere necessàries per al desenvolupament d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 d'abril de 2002
  
La consellera d'Agricultura, Pesca i Alimentació